
AIŠKINAMASIS RAŠTAS
DĖL TARYBOS SPRENDIMO 
„DĖL ŠILUTĖS R. SAV., ŠILUTĖS SEN., TRAKSĖDŽIŲ K., ŠILOJŲ G. 15, ESANČIO SAVIVALDYBĖS ŽEMĖS SKLYPO PERDAVIMO“ PROJEKTO

2023 m. balandžio 17  d.
Šilutė

	1. Parengto projekto tikslai ir uždaviniai.

	Perduoti Šilutės rajono  savivaldybei nuosavybės teise priklausančio Šilutės r. sav., Šilutės sen., Traksėdžių k., Šilojų g. 15,  esančio bendro naudojimo 1,4162 ha  žemės sklypo, kurio kadastro numeris 8874/0002:234, unikalus numeris 4400-5626-0347, dalis įstatuose (nuostatuose) numatytai veiklai vykdyti:
- 12467/14162 (1,2467 ha) dalį Šilutės rajono Traksėdžių Šilojų mokyklai, juridinio asmens kodas 190986693, patikėjimo teise valdyti, naudoti ir disponuoti ja.
-. 590/14162 (0,0590 ha) dalį Šilutės rajono savivaldybės Fridricho Bajoraičio viešajai bibliotekai, juridinio asmens kodas 190700188, patikėjimo teise valdyti, naudoti ir disponuoti ja.
- 1105/14162 (0,1105 ha) dalį asociacijai „Traksėdžių viltis“, juridinio asmens kodas 302766043, dešimties metų laikotarpiui pagal panaudos sutartį neatlygintinai valdyti ir naudotis.

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas.
Vadovaujantis Lietuvos Respublikos žemės įstatymo 16 straipsnio 1 dalimi, Savivaldybėms nuosavybės teise priklausantys žemės sklypai savivaldybės tarybos sprendimais perduodami patikėjimo teise savivaldybių įmonėms ir įstaigoms savivaldybių funkcijoms atlikti.
Vadovaujantis Lietuvos Respublikos žemės įstatymo 17 straipsnio 1 dalimi, Savivaldybių žemė gali būti perduodama panaudos pagrindais laikinai neatlygintinai naudotis šio įstatymo iš valstybės ar savivaldybių biudžetų išlaikomoms įstaigoms, tradicinėms religinėms bendruomenėms ir bendrijoms, viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais. Kitiems Valstybės ir savivaldybių turto valdymo, naudojimo ir disponavimo juo įstatymo 14 straipsnyje nurodytiems asmenims, kuriems valstybės turtas (statiniai ar įrenginiai) perduotas panaudos pagrindais neatlygintinai naudotis, gali būti perduodami laikinai neatlygintinai naudotis valstybinės žemės sklypai, reikalingi šiems statiniams ar įrenginiams eksploatuoti.
Vadovaujantis Lietuvos Respublikos žemės įstatymo  17 straipsnio 2 dalimi, sprendimą savivaldybei nuosavybės teise priklausantį žemės sklypą perduoti neatlygintinai naudotis priima savivaldybės taryba. Sprendimo priėmimo ir žemės panaudos sutarties pasirašymo tvarką nustato savivaldybės taryba. Sprendime turi būti nurodytas žemės panaudos sutarties terminas, taip pat gali būti nurodytos kitos panaudos sąlygos. Šios sąlygos turi būti įrašytos į žemės panaudos sutartį. Jeigu panaudos pagrindais perduodamas žemės sklypas yra reikalingas panaudos pagrindais perduotiems statiniams ar įrenginiams eksploatuoti, žemės panaudos sutarties terminas negali būti ilgesnis už statinių ar įrenginių panaudos sutarties terminą.
Šilutės rajono Traksėdžių Šilojų mokyklai, Šilutės rajono savivaldybės Fridricho Bajoraičio viešajai bibliotekai, asociacijai „Traksėdžių viltis“ buvo perduotas Šilutės r. sav., Šilutės sen., Traksėdžių k., Šilojų g. 15, žemės sklypas 2,3561 ha žemės sklypas (unikalus numeris 4400-2053-4509). Šis sklypas Šilutės rajono savivaldybės administracijos direktoriaus įsakymu „Dėl žemės sklypo (kadastro Nr. 8874/0002:126 Traksėdžių k. v.), esančio Šilojų g. 15, Traksėdžių k., Šilutės sen., Šilutės r. sav., formavimo ir pertvarkymo projekto patvirtinimo“ patvirtintu žemės formavimo ir pertvarkymo projektu yra padalintas į du sklypus: 1,4162 ha  žemės sklypą, priskirtą Šilutės r. sav., Šilutės sen., Traksėdžių k., Šilojų g. 15, esančiam mokyklos pastatui  eksploatuoti ir 1,2604 ha žemės sklypą, kurio naudojimo būdas – bendrojo naudojimo (miestų, miestelių ir kaimų ar savivaldybių bendrojo naudojimo) teritorijos. 

	3. Kokių pozityvių rezultatų laukiama.

	Šilutės rajono Traksėdžių Šilojų mokyklai, Šilutės rajono savivaldybės Fridricho Bajoraičio viešajai bibliotekai, asociacijai „Traksėdžių viltis“ bus perduotas Šilutės r. sav., Šilutės sen., Traksėdžių k., Šilojų g. 15, esantis bendro naudojimo 1,4162 ha  žemės sklypas, priskirtas mokyklos pastatui eksploatuoti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Pripažįstami netekusiais galios:
- Savivaldybės tarybos 2022 m. sausio 27 d. sprendimo Nr. T1-877 „Dėl turto perdavimo patikėjimo teise  valdyti, naudoti ir disponuoti juo Šilutės rajono Traksėdžių Šilojų mokyklai ir Šilutės rajono savivaldybės Fridricho Bajoraičio viešajai bibliotekai“ 1.1.1 ir 1.2.1 papunkčiai.
- Savivaldybės tarybos 2022 m. sausio 27 d. sprendimo Nr. T1-878 „Dėl nekilnojamojo turto perdavimo pagal panaudos sutartį asociacijai „Traksėdžių viltis“ 1.1 papunktis.
Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės rajono Traksėdžių Šilojų mokyklai, Šilutės rajono savivaldybės Fridricho Bajoraičio viešajai bibliotekai, asociacijai „Traksėdžių viltis“, Šilutės r. sav., Šilutės sen., Traksėdžių k., Šilojų g. 15.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė				        		                 Daiva Thumat

